A4-0014/97

Ψήφισμα σχετικά με τη λειτουργία και το μέλλον της συμφωνίας του Σένγκεν

Το Ευρωπαϊκό Κοινοβούλιο,

- έχοντας υπόψη τη Συνθήκη για την Ευρωπαϊκή Ένωση, και ειδικότερα τον τίτλο VI και τα άρθρα 7Α, 100Α, 100Γ της Συνθήκης ΕΚ,

- έχοντας υπόψη τη Συμφωνία του Σένγκεν της 14ης Ιουνίου 1985 και την Σύμβαση Εφαρμογής των συμφωνιών της (ΣΕΣ) της 19ης Ιουνίου 1990,

- έχοντας υπόψη την ετήσια έκθεση σχετικά με τη λειτουργία της Σύμβασης Εφαρμογής της Σένγκεν της 26ης Μαρτίου 1995 έως 25 Μαρτίου 1996 ((Κεντρική ομάδα Σένγκεν - SCH/C(96)17 αναθ.)),

- έχοντας υπόψη τα ψηφίσματά του για την ελεύθερη κυκλοφορία των προσώπων, τον τρίτο πυλώνα και τις συμφωνίες του Σένγκεν και ιδίως εκείνες της 23ης Νοεμβρίου 1989 για την υπογραφή του συμπληρωματικού πρωτοκόλλου στη συμφωνία του Σένγκεν ((ΕΕ C 323 της 27.12.1989, σελ. 98)), της 15ης Μαρτίου 1990 για την ελεύθερη κυκλοφορία των προσώπων στην εσωτερική αγορά ((ΕΕ C 96 της 17.4.1990, σελ. 274)), της 14ης Ιουνίου 1990 για τη συμφωνία του Σένγκεν και τη σύμβαση για το δικαίωμα ασύλου και το καθεστώς πρόσφυγα της ομάδας ad hoc «μετανάστευση» ((ΕΕ C 175 της 16.7.1990, σελ. 170)), της 19ης Νοεμβρίου 1992 για την κατάργηση των ελέγχων στα ενδοκοινοτικά σύνορα και την ελεύθερη κυκλοφορία των προσώπων στην Κοινότητα ((ΕΕ C 337 της 21.12.1992, σελ. 211)), της 19ης Νοεμβρίου 1992 για την έναρξη ισχύος των συμβάσεων του Σένγκεν ((ΕΕ C 337 της 21.12.1992, σελ. 214)), της 22ας Ιανουαρίου 1993 για τη δημιουργία της Europol ((ΕΕ C 42 της 15.2.1993, σελ. 250)), της 15ης Ιουλίου 1993 για την ελεύθερη κυκλοφορία των προσώπων σύμφωνα με το άρθρο 8Α(ΕΟΚ) ((ΕΕ C 255 της 20.9.1993, σελ. 183)), της 15ης Ιουλίου 1993 για την ευρωπαϊκή πολιτική μετανάστευσης ((ΕΕ C 255 της 20.9.1993, σελ. 184)), της 20ής Ιανουαρίου 1994 για τη συμμετοχή του ΕΚ στο πλαίσιο των διεθνών συμφωνιών που έχουν συναφθεί από τα κράτη μέλη και από την Ένωση για τη συνεργασία στους τομείς της δικαιοσύνης και των εσωτερικών υποθέσεων (( ΕΕ C 44 της 14.2.1994, σελ. 180)), της 10ης Φεβρουαρίου 1994 για τις συμφωνίες του Σένγκεν (( ΕΕ C 61 της 28.2.1994, σελ. 185)), της 6ης Απριλίου 1995 για τη συμφωνία του Σένγκεν και την πολιτική ασύλου (( ΕΕ C 109 της 1.5.1995, σελ. 169)), της 17ης Μαΐου 1995 για τη λειτουργία της Συνθήκης ΕΕ ενόψει της Διακυβερνητικής Διάσκεψης του 1996 - Εφαρμογή και ανάπτυξη της Ένωσης ((ΕΕ C 151 της 19.6.1995, σελ. 56)), της 20ής Ιουνίου 1996 για την ελεύθερη κυκλοφορία των προσώπων εντός της Ένωσης των διαβατηρίων Βορείων χωρών, της Ευρωπαϊκής Οικονομικής Ένωσης και των χωρών της ομάδας του Σένγκεν ((ΕΕ C 198 της 8.7.1996, σελ. 168)),

- έχοντας υπόψη τα ψηφίσματά του 13ης Μαρτίου 1996 ((ΕΕ C 96 της 1.4.1996, σελ. 77)) σχετικά με τη Διακυβερνητική Διάσκεψη - 1996 και ειδικότερα το ψήφισμα σχετικά με (i) τη γνώμη του Ευρωπαϊκού Κοινοβουλίου σχετικά με τη σύγκληση της Διακυβερνητικής Διάσκεψης και (ii) την αξιολόγηση των εργασιών της ομάδας προβληματισμού, τον καθορισμό των προτεραιοτήτων του Ευρωπαϊκού Κοινοβουλίου ενόψει της Διακυβερνητικής Διάσκεψης της,

- έχοντας υπόψη τις συζητήσεις στα εθνικά κοινοβούλια των μελλοντικών χωρών της Σένγκεν και των χωρών της Βόρειας Τελωνειακής Ένωσης,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων (A4-0014/97),

Α. λαμβάνοντας υπόψη ότι το άρθρο 7Α της Συνθήκης ΕΚ, το οποίο προβλέπει την κατάργηση των εσωτερικών συνόρων και την ελεύθερη κυκλοφορία των προσώπων εντός της ΕΕ μέχρι την 1η Ιανουαρίου 1993, δεν έχει ακόμη υλοποιηθεί, και ανησυχώντας διότι τα συνοδευτικά μέτρα, όσον αφορά το Συμβούλιο, αποτελούν ουσιαστικές προϋποθέσεις για την έναρξη ισχύος του άρθρου 7Α,

Β. λαμβάνοντας υπόψη ότι οι περισσότερες χώρες της Ευρωπαϊκής Ένωσης έχουν αποφασίσει την κατ' αρχήν κατάργηση των ελέγχων στα εσωτερικά σύνορα και τη λήψη «συνοδευτικών μέτρων» στο πλαίσιο της Σύμβασης Εφαρμογής της Σένγκεν,

Γ. λαμβάνοντας υπόψη ότι η Γαλλία, σύμφωνα με το άρθρο 2, παράγραφος 2 της ΣΕΣ, διετήρησε τους ελέγχους στα εσωτερικά σύνορα με το Βέλγιο και το Λουξεμβούργο,

Δ. λαμβάνοντας υπόψη ότι έχει επιτευχθεί συμφωνία σχετικά με την προσχώρηση της Δανίας, της Σουηδίας, και της Φινλανδίας στη Σένγκεν και ότι έχει συναφθεί συμφωνία συνεργασίας με την Νορβηγία και την Ισλανδία,

Ε. λαμβάνοντας υπόψη ότι η Βόρεια Τελωνειακή Ένωση, η οποία άρχισε να ισχύει το 1957, προβλέπει την ελεύθερη κυκλοφορία προσώπων μεταξύ της Δανίας, της Σουηδίας, της Νορβηγία, της Φινλανδίας, της Ισλανδίας και των νήσων Faeroe[semigr ] λαμβάνοντας επίσης υπόψη ότι η Βόρεια Τελωνειακή Ένωση έχει ως στόχο την κατάργηση των τελωνειακών ελέγχων στα εσωτερικά σύνορα των Βορείων Χωρών και καλύπτει ορισμένα από τα κύρια ζητήματα που συνδέονται με την ελευθερία της κυκλοφορίας και της διαμονής,

ΣΤ. λαμβάνοντας υπόψη ότι η Σύμβαση Εφαρμογής της Σένγκεν δεν παρέχει επαρκή εχέγγυα για τους κοινοβουλευτικούς και δικαστικούς ελέγχους[semigr ]

Ζ. λαμβάνοντας υπόψη ότι οι συμφωνίες του Σένγκεν είναι περιορισμένης διάρκειας και πρέπει να αντικατασταθούν από κοινοτική νομοθεσία,

Η. λαμβάνοντας υπόψη ότι κατά τη Διακυβερνητική Διάσκεψη για την αναθεώρηση της Συνθήκης για την Ευρωπαϊκή Ένωση δεν επετεύχθηκε ομοφωνία για τη λήψη απόφασης σχετικά με την υλοποίηση της ελεύθερης κυκλοφορίας των προσώπων, καθώς και το θεμελιώδη εκδημοκρατισμό όσον αφορά τη συνεργασία στους τομείς της δικαιοσύνης και των εσωτερικών υποθέσεων,

Ι. Η λειτουργία της Σένγκεν

1. διαπιστώνει ότι οι χώρες της Σένγκεν, έχουν προβεί σε διαβήματα για να διασφαλίσουν για τους υπηκόους τους τόσο το δικαίωμα ελεύθερης κυκλοφορίας όσο και το δικαίωμα σε ασφάλεια[semigr ] εφιστά εντούτοις την προσοχή στο γεγονός ότι, σύμφωνα με το άρθρο 7α της Συνθήκης ΕΕ, η ελεύθερη κυκλοφορία των προσώπων αποτελεί ολοκληρωμένο μέρος της εσωτερικής αγοράς και των στόχων της Ευρωπαϊκής Ένωσης[semigr ] καλεί την Επιτροπή, το Συμβούλιο και τα κράτη μέλη της Ένωσης,μέσω κοινοτικών μεθόδων, να υλοποιήσουν την ελεύθερη κυκλοφορία των προσώπων για όλους τους πολίτες της Ένωσης και τρίτων χωρών που διαμένουν νόμιμα στην Ένωση[semigr ] αναμένει ότι η ελευθερία του ταξιδεύειν που ορίζεται στη Συμφωνία του Σένγκεν θα διασφαλισθεί επίσης και για τους πολίτες τρίτων χωρών που διαμένουν νόμιμα στην Ευρωπαϊκή Ένωση[semigr ]

2. πρεσβεύει την άποψη ότι η βελτίωση της ασφάλειας όλων των κατοίκων θα πρέπει να αποτελεί μείζονα προτεραιότητα κάθε πολιτικής, συνεπώς και της Σένγκεν[semigr ] εκφράζει τη λύπη του για το γεγονός ότι η εφαρμογή των συμφωνιών του Σένγκεν στρέφεται προς τον περιορισμό της μετανάστευσης[semigr ] κατόπιν τούτου ζητεί να ληφθούν πιο επιλεκτικά και περισσότερο στραμμένα προς την καταπολέμηση του προβλήματος μέτρα ικανά να βελτιώσουν τη συνεργασία μεταξύ αστυνομικών υπηρεσιών και δικαστικών αρχών, οπότε θα πρέπει να δοθεί ιδιαίτερη προσοχή τόσο στην αποτελεσματικότητα της δράσης των κρατικών αρχών όσο και στην προστασία των δικαιωμάτων των πολιτών[semigr ]

3. υπογραμμίζει την ανάγκη για μεγαλύτερη διαφάνεια και κοινοβουλευτικό έλεγχο επί της Εκτελεστικής Επιτροπής, και για υψηλό επίπεδο νομικής προστασίας σε θιγόμενα άτομα[semigr ]

4. εκφράζει τη λύπη του για το γεγονός ότι η γαλλική κυβέρνηση εξακολουθεί να εξαρτά την άρση των ελέγχων στα εσωτερικά σύνορα από νέα «αντισταθμιστικά μέτρα»[semigr ]

5. θεωρεί ότι η κατάργηση των ελέγχων στα εσωτερικά σύνορα δεν πρέπει να αποτελεί άλλοθι για τη θέσπιση συστηματικών ελέγχων στις παραμεθόριες περιοχές ή στο ερμητικό κλείσιμο των εξωτερικών συνόρων, αλλά ότι θα πρέπει ίσως, από την άποψη της πολιτικής στον τομέα της ασφάλειας και της μετανάστευσης, να ληφθούν αντισταθμιστικά μέτρα προβλέποντα διαφορετικές, πιο επιλεκτικές και αποτελεσματικές μορφές δειγματοληπτικών ελέγχων[semigr ]

6. υποστηρίζει την άποψη ότι η κατάργηση των ελέγχων στα εσωτερικά σύνορα δεν πρέπει να συνοδευθεί από την καθιέρωση νέων διοικητικών ελέγχων που ενδέχεται να οδηγήσουν σε παραβίαση των δικαιωμάτων του ανθρώπου[semigr ]

7. έχει λάβει γνώση της θέσπισης διαδικασίας διαβούλευσης για την εφαρμογή του άρθρου 2, παράγραφος 2 της ΣΕΣ από την εκτελεστική επιτροπή[semigr ] ζητεί, κατά την περαιτέρω συγκεκριμενοποίηση, να καταβληθούν προσπάθειες για συντονισμό με τις διατάξεις της πρότασης της Επιτροπής όσον αφορά την κατάργηση των ελέγχων στα εσωτερικά σύνορα, ώστε η αποκατάσταση των ελέγχων στα εσωτερικά σύνορα να είναι προσωρινή και να μπορεί η περίοδος αυτή να παραταθεί μόνο κατόπιν διαβούλευσης με τα άλλα κράτη μέλη[semigr ]

8. καλεί την Επιτροπή να εκπληρώσει την αποστολή της ως θεματοφύλακα των Συνθηκών και παρατηρητή των εργασιών της ομάδας της Σένγκεν και να ενημερώσει το Ευρωπαϊκό Κοινοβούλιο σχετικά με τα προβλεπόμενα μέτρα και αποφάσεις, τόσο στο πλαίσιο του τρίτου πυλώνα της Συνθήκης για την Ευρωπαϊκή Ένωση όσο και στο πλαίσιο της λειτουργίας της Σένγκεν[semigr ]

9. ζητεί μεγαλύτερη διαφάνεια των διατάξεων της Σένγκεν μέσω της θέσπισης μιας συντονισμένης ρύθμισης Σένγκεν, και της κατάρτισης ενός δημόσιου μητρώου των εκθέσεων της Εκτελεστικής Επιτροπής[semigr ] ζητεί όπως διαβιβάζονται όλα τα αναγκαία έγγραφα στο Ευρωπαϊκό Κοινοβούλιο και τα εθνικά κοινοβούλια[semigr ] ζητεί επίσης όπως το Ευρωπαϊκό Κοινοβούλιο καθώς και τα εθνικά κοινοβούλια λαμβάνουν εγκαίρως τις ημερήσιες διατάξεις και τα κείμενα των προτάσεων για την Εκτελεστική Επιτροπή, στη συνέχεια δε εμπεριστατωμένη έκθεση των συνεδριάσεων της Εκτελεστικής Επιτροπής και της κεντρικής ομάδας εργασίας[semigr ]

10. καλεί την κεντρική ομάδα όπως κατά την εκπόνηση των ετησίων εκθέσεων παρέχει περισσότερη και καλύτερη πληροφόρηση σχετικά με την εφαρμογή της σύμβασης εφαρμογής της συμφωνίας Σένγκεν και τις συνέπειες της εφαρμογής της συμφωνίας αυτής ειδικότερα όσον αφορά τις ενδεχόμενες τροποποιήσεις των διαφόρων φυλλαδίων, την αποτελεσματικότητα και τα προβλήματα ελέγχου στα εξωτερικά σύνορα, την εκτέλεση των διατάξεων σχετικά με το δικαίωμα ασύλου, την εφαρμογή της αμοιβαίας υποστήριξης σε θέματα ποινικού δικαίου και αστυνομικού έργου, την χρησιμοποίηση μονάδων επαφής και συνδέσμου[semigr ] εφιστά επιπλέον την προσοχή στο γεγονός ότι η διαφοροποιημένη εφαρμογή θα οδηγήσει σε νομική ανισότητα μεταξύ των κατοίκων των κρατών μελών[semigr ]

11. επισημαίνει την ανάγκη ενσωμάτωσης των αποφάσεων της Σένγκεν στο εθνικό δίκαιο, τούτο δε με πλήρη σεβασμό των διεθνών νομικών μέσων σε ό,τι αφορά το άσυλο, τα ανθρώπινα δικαιώματα, την προστασία της προσωπικής ζωής[semigr ]

σε ό,τι αφορά τη λειτουργία του Συστήματος Πληροφοριών της Σένγκεν (ΣΠΣ) και την προστασία του ιδιωτικού βίου:

12. εκφράζει την ανησυχία του για το γεγονός ότι το ΣΠΣ χρησιμοποιείται κυρίως ως τράπεζα δεδομένων για «ανεπιθύμητους αλλοδαπούς» περιλαμβανομένων αλλοδαπών που δεν διαθέτουν ούτε ποινικό μητρώο ούτε δυνατότητα προσφυγής[semigr ]

13. εκφράζει την επιθυμία η καταχώρηση στους φακέλλους της αστυνομίας να περιοριστεί στην πρόληψη πραγματικού κινδύνου ή συγκεκριμένης εγκληματικής συμπεριφοράς, σύμφωνα με τους κανόνες του διεθνούς δικαίου στο πλαίσιο του Συμβουλίου της Ευρώπης[semigr ] παρατηρεί ότι η καταχώρηση αλλοδαπών με στόχο την παρεμπόδιση της πρόσβασής τους στο έδαφος της συμφωνίας δεν ανταποκρίνεται στο κριτήριο αυτό και ότι συνεπώς μια ολόκληρη ομάδα ανθρώπων κατατάσσεται μεταξύ των εγκληματιών χωρίς δυνατότητα προσφυγής[semigr ]

14. διαπιστώνει ότι υπάρχουν μεγάλες διαφορές μεταξύ των χωρών της Σένγκεν όσον αφορά την εισαγωγή δεδομένων στο ΣΠΣ, είναι της άποψης ότι για το λόγο αυτό η λειτουργία του συστήματος είναι λιγότερο αποτελεσματική από ότι θα μπορούσε να είναι, και καλεί τις χώρες της Σένγκεν να εναρμονίσουν την σχετική τους πολιτική[semigr ]

15. πρεσβεύει ότι είναι μεν απαραίτητη η ύπαρξη διαφορετικών συστημάτων επεξεργασίας δεδομένων (Σύστημα Πληροφοριών του Σένγκεν, Europol, EIS, Σύστημα Τελωνειακών Πληροφοριών) για λόγους προστασίας των δεδομένων, θα έπρεπε όμως να υπάρχει εντατικότερος συντονισμός λαμβάνοντας υπόψη τις βασικές αρχές προστασίας των δεδομένων, καθώς και μεγαλύτερη συνεργασία μεταξύ των εθνικών υπηρεσιών της Europol και της SIRENE[semigr ]

16. ζητεί, κατά την χρησιμοποίηση δεδομένων προσωπικού χαρακτήρα από την αστυνομία, να διασφαλίζεται τουλάχιστον έναν επίπεδο προστασίας των δεδομένων σύμφωνα με τη Σύμβαση του Συμβουλίου της Ευρώπης της 28ης Ιανουαρίου 1981 και τη Σύσταση R(87)15 της Επιτροπής Υπουργών του Συμβουλίου της Ευρώπης της 17ης Σεπτεμβρίου 1987[semigr ]

17. ζητεί στους φακέλους της αστυνομίας να καταχωρούνται αντικειμενικές πληροφορίες και όχι δεδομένα προσωπικού χαρακτήρα (όπως σεξουαλική συμπεριφορά, πολιτικές και θρησκευτικές πεποιθήσεις, στοιχεία σχετικά με την υγεία του ατόμου, «φυλή», κλπ.), σύμφωνα με τους κανόνες του διεθνούς δικαίου στο πλαίσιο του Συμβουλίου της Ευρώπης[semigr ]

18. διαπιστώνει ότι το κοινό ελεγκτικό όργανο όσον αφορά την προστασία του ιδιωτικού βίου, αναφέρεται σε συλλήψεις ανθρώπων οι οποίοι είχαν περιληφθεί άνευ λόγου στο ΣΠΣ και ζητεί τη λήψη μέτρων προς αποφυγή παρομοίων περιστατικών[semigr ]

19. ζητεί να ληφθούν επειγόντως μέτρα για μια αποτελεσματική λειτουργία του κοινού ελεγκτικού οργάνου σχετικά με την προστασία του ιδιωτικού βίου (άρθρο 115 της σύμβασης για την εφαρμογή της Σένγκεν[semigr ] ζητεί επίσης να ενημερωθεί το κοινό σχετικά με την ισχύουσα ρύθμιση[semigr ] ζητεί να συμπεριληφθούν εκπρόσωποι των οργανώσεων προστασίας των ανθρωπίνων δικαιωμάτων στους κόλπους της κοινής ελεγκτικής αρχής[semigr ]

σε ό,τι αφορά την συνεργασία στον αστυνομικό και δικαστικό τομέα:

20. καλεί σε μεγαλύτερο συντονισμό όσον αφορά τη συνεργασία στον αστυνομικό και δικαστικό τομέα στο πλαίσιο της Σένγκεν, μέσω διμερών συμφωνιών, γεγονός που όχι μόνο θα καθιστούσε αποτελεσματικότερη τη δράση της αστυνομίας αλλά θα συνέβαλε σε περισσότερη διαφάνεια και νομική προστασία καθώς και σε πιο ελέγξιμες πρακτικές στον εν λόγω τομέα[semigr ]

21. καλεί την κεντρική ομάδα εργασίας να εκπονήσει ανακοίνωση σχετικά με τις εμπειρίες στον τομέα της διαμεθοριακής αστυνομικής συνεργασίας, μεταξύ άλλων της διασυνοριακής επαγρύπνησης, καταδίωξης και επικοινωνίας[semigr ]

22. ζητεί να του διαβιβασθεί ανακοίνωση σχετικά με το περιεχόμενο των δηλώσεων που αναφέρονται στο άρθρο 41 της ΣΕΣ, σχετικά με το δικαίωμα ασκήσεως δίωξης καθώς και σχετικά με το ποιά κράτη μέλη τροποποίησαν τη δήλωσή τους[semigr ]

23. καλεί τις κυβερνήσεις των χωρών της Σένγκεν να συντονίσουν καλύτερα μεταξύ τους το πεδίο εφαρμογής ορισμένων διασυνοριακών μέτρων, προκειμένου να περιορισθούν στο ελάχιστο οι προβλεπόμενες στη συμφωνία Δηλώσεις[semigr ]

24. εκφράζει την ελπίδα ότι θα καταβληθεί κάθε δυνατή προσπάθεια για την επείγουσα εναρμόνιση των ορισμών και εννοιών σε ό,τι αφορά την δικαστική αρωγή, το χαρακτηρισμό των αδικημάτων και την συνεργασία στον αστυνομικό τομέα, ούτως ώστε τα στοιχεία που κοινοποιούνται στο πλαίσιο της Σένγκεν να προσφέρονται περισσότερο για σύγκριση και ερμηνεία[semigr ]

25. ζητεί να πραγματοποιηθεί επειγόντως διαρθρωτικός διάλογος μεταξύ Σένγκεν και Interpol και επιθυμεί η εν λόγω ρύθμιση να κοινοποιηθεί στο Ευρωπαϊκό Κοινοβούλιο[semigr ]

26. καλεί τις χώρες που έχουν υπογράψει να θεσπίσουν συλλογή της νομολογίας που βασίζεται στην αρχή του «best practice», ούτως ώστε να καθορισθεί η βέλτιστη πρακτική όσον αφορά την ακολουθητέα διαδικασία[semigr ]

σε ό,τι αφορά τους ελέγχους στα εξωτερικά σύνορα:

27. ζητεί να εκπονηθεί εμπεριστατωμένη έκθεση σχετικά με τους ελέγχους στα εξωτερικά σύνορα, συμπεριλαμβανομένης ανάλυσης όλων των προβλημάτων που προκύπτουν στα εξωτερικά σύνορα[semigr ]

28. ζητεί να θεσπισθούν οι αναγκαίοι κανόνες οι οποίοι να διασφαλίζουν το δικαίωμα προσφυγής των ατόμων στα οποία προβάλλεται άρνηση πρόσβασης στο έδαφος των κρατών της συμφωνίας και τα οποία επαναπροωθούνται στα εξωτερικά σύνορα[semigr ]

29. κρίνει αναγκαία την εναρμόνιση της πολιτικής στον τομέα της θεώρησης διαβατηρίων καθώς και του καταλόγου των χωρών που απαιτούν θεώρηση στον χώρο της Σένγκεν[semigr ] ζητεί επειγόντως τη θέσπιση ρύθμισης σχετικά με την αμοιβαία αναγνώριση των εγγράφων ταξιδίου και διαμονής εκ μέρους των χωρών της Σένγκεν[semigr ]

σε ό,τι αφορά τα ναρκωτικά:

30. έλαβε γνώση των προτάσεων σχετικά με την αντιμετώπιση του τουρισμού των ναρκωτικών και του διεθνούς λαθρεμπορίου ναρκωτικών[semigr ] διαπιστώνει ότι οι διοικητικές και δικαστικές αρχές παραμεθορίων περιοχών θέσπισαν πλαίσιο συνεργασίας[semigr ] κατόπιν τούτου καλεί τις κυβερνήσεις των ενδιαφερομένων χωρών να συμμετάσχουν στις εν λόγω προσπάθειες και να καταργήσουν τους ελέγχους στα εσωτερικά σύνορα[semigr ]

31. εκφράζει τη βαθειά του λύπη για το γεγονός ότι η χρήση του άρθρου 2.2 της Συνθήκης ΣΕΣ από την γαλλική κυβέρνηση μπόρεσε να μετατραπεί σε μέσο πίεσης με σκοπό να επιβληθεί σε άλλα κράτη μέλη, χωρίς οποιοδήποτε δημοκρατικό διάλογο, η πολιτική ενός κράτους μέλους στον τομέα των ναρκωτικών[semigr ]

σε ό,τι αφορά την πολιτική του ασύλου:

32. καλεί τις χώρες της Σένγκεν να εφαρμόσουν μεγαλύτερη διαφάνεια σε ό,τι αφορά την ακολουθητέα διαδικασία και τα κριτήρια για τον προσδιορισμό του κράτους που φέρει την ευθύνη για την εξέταση των αιτήσεων ασύλου[semigr ] ζητεί οι αιτούντες άσυλο να ενημερώνονται εγκαίρως και σαφώς σχετικά με την εφαρμογή των διατάξεων της Σένγκεν, ούτως ώστε να μπορούν εθελοντικά να αναχωρήσουν για το υπεύθυνο όσον αφορά την εξέταση της αίτησης τους κράτος μέλος της Σένγκεν[semigr ]

33. είναι της άποψης ότι οι απαιτήσεις όσον αφορά τη θέωρηση διαβατηρίων και οι αποφάσεις όσον αφορά τον έλεγχο στα σύνορα πρέπει να είναι σύμφωνες προς το δικαίωμα των μεμονωμένων ατόμων να ζητούν άσυλο και την υποχρέωση του κράτους να σέβεται την αρχή της «μη επαναπροώθησης», σύμφωνα με τις διατάξεις της Σύμβασης της Γενεύης[semigr ] καλεί τις χώρες της Σένγκεν σε επαναπροώθηση ενός αιτούντος άσυλο προς ένα άλλο κράτος προτού διαπιστώσουν ότι η αίτηση ασύλου θα εξετασθεί ενδελεχώς και ότι ο αιτών άσυλο θα τύχει πλήρους προστασίας[semigr ] ζητεί τη θέσπιση διαδικασίας προσφυγής, με δυνατότητα αναστολής, ώστε ο αιτών άσυλο να μπορεί να αμφισβητεί την υποτιθέμενη ασφάλεια μιας τρίτης χώρας[semigr ]

34. εκφράζει την ανησυχία του για το γεγονός ότι - παρά τις κοινές θέσεις και τα κοινά ψηφίσματα στο πλαίσιο της Συνθήκης για την Ένωση - οι διαφορές μεταξύ των χωρών της Schengen όσον αφορά την ερμηνεία του προσδιορισμού της έννοιας «πρόσφυγας»,. της διαδικασίας που καθορίζει το καθεστώς και των δικαιωμάτων των αιτούντων άσυλο που περιμένουν τη λήψη απόφασης όσον αφορά το υπεύθυνο για την εξέταση της αίτησής τους κράτος, ενδέχεται να οδηγήσουν σε νομική ανισότητα και ανασφάλεια[semigr ]

35. καλεί την ομάδα του Σένγκεν να επεξεργασθεί οδηγίες προκειμένου οι διατάξεις του άρθρου 29, παράγραφος 4 (ΣΕΣ) και του άρθρου 36 (ΣΕΣ) να εφαρμόζονται αποκλειστικά προς το συμφέρον των αιτούντων την παροχή ασύλου[semigr ] ζητεί επιμόνως από τις χώρες Σένγκεν να εκχωρήσουν στους αιτούντες άσυλο το δικαίωμα προσφυγής με ανασταλτικό αποτέλεσμα κατά της απόφασης απελάσεώς του/της σε ένα άλλο κράτος

36. καλεί τις χώρες της Σένγκεν να εφαρμόσουν το άρθρο 36 της ΣΕΣ κατά τρόπο ώστε τα μέλη της ίδιας οικογένειας, τα οποία χωρίζονται μεταξύ τους εντός του χώρου της Σένγκεν να επανενωθούν βάσει της εφαρμογής των κριτηρίων της Σένγκεν και να εξετάζεται η αίτησή τους στην ίδια χώρα[semigr ] ζητεί η αρχή της «ενότητας της οικογένειας» να εφαρμόζεται και στις περιπτώσεις όπου δεν έχει ληφθεί ακόμη απόφαση όσον αφορά το αποδεκτό της αίτησης για τη χορήγηση ασύλου[semigr ] ζητεί επιτακτικά να εφαρμόζεται ευρεία ερμηνεία της έννοιας «οικογένεια» που να καλύπτει όλους τους συγγενείς που είναι μέλη της ίδιας οικογένειας, σύμφωνα με το άρθρο 185 του εγχειριδίου της UNHCR[semigr ]

37. ζητεί επιτακτικά, ενόψει της μελλοντικής διεύρυνσης της ΕΕ, τη στενή συνεργασία με τις χώρες της Κεντρικής και Ανατολικής Ευρώπης όσον αφορά τη νομοθεσία και την πρακτική που εφαρμόζεται στον τομέα του ασύλου[semigr ]

38. καλεί τις χώρες που έχουν υπογράψει τις συμφωνίες Σένγκεν να μην εφαρμόζουν κυρώσεις εις βάρος μεταφορέων παρά μόνον κατά τρόπο που να συμβιβάζεται με τις αρχές προστασίας των προσφύγων και τούτο να συνοδεύεται από κατάλληλα μέτρα ασφαλείας, ούτως ώστε να μην παρεμποδιστεί η πρόσβαση ατόμων, που έχουν ανάγκη προστασίας, σε διαδικασίες καθορισμού του καθεστώτος του πρόσφυγα[semigr ]

ΙΙ. Η διεύρυνση της Σένγκεν

39. ζητεί από την Εκτελεστική Επιτροπή της Σένγκεν να διασφαλίσει ότι θα καταβληθεί κάθε προσπάθεια για να καταστεί δυνατή η ταυτόχρονη ένταξη της Ιταλίας, της Ελλάδας και της Αυστρίας μέχρι τον Οκτώβριο του 1997[semigr ]

40. προσδοκά ότι παράλληλα με την προσχώρηση νέων χωρών στη Συμφωνία του Σένγκεν θα ληφθούν όλα τα απαιτούμενα τεχνικά μέτρα τόσο στον τομέα του συστήματος ελέγχων, όσο και στον τομέα του ΣΠΣ, ώστε να μην καθυστερήσει η έναρξη ισχύος της Συμφωνίας του Σένγκεν για τις εν λόγω χώρες[semigr ]

41. θεωρεί ότι η υπέρ 40ετής εμπειρία της Βόρειας Τελωνειακής Ένωσης έδειξε ότι η αποτελεσματική ελεύθερη κυκλοφορία προσώπων μπορεί να εφαρμοσθεί χωρίς την ανάπτυξη ολόκληρου νομοθετικού μηχανισμού με την δικαιολογία της λήψεως μέτρων ασφαλείας[semigr ] θεωρεί ότι πρέπει να διατηρηθεί αυτό το κεκτημένο[semigr ]

42. εκφράζει την ικανοποίησή του για την ένταξη των Βορείων Χωρών στο χώρο της Σένγκεν χωρίς να θίγεται ούτε η ακεραιότητα της Βόρειας Τελωνειακής Ένωσης ούτε η ακεραιότητα του χώρου της Σένγκεν. Πιστεύει ωστόσο ότι η ένταξη στο χώρο της Σένγκεν χωρών που είναι μέλη της Βόρειας Τελωνειακής Ένωσης μπορεί να αποτελέσει εμπόδιο για τη μελλοντική κοινοτικοποίηση του κεκτημένου της Σένγκεν και ζητεί για το λόγο αυτό τη σύναψη σαφών νομικών συμφωνιών ενόψει της πρόληψης αντιρρήσεων θεσμικής φύσεως[semigr ] πρεσβεύει την άποψη ότι η προσχώρηση της Νορβηγίας και της Ισλανδίας δεν θα πρέπει να αποτελέσει προηγούμενο για τη διεύρυνση της Σένγκεν με άλλες χώρες που δεν είναι μέλη της Ευρωπαϊκής Ένωσης[semigr ]

43. εκφράζει την ελπίδα ότι, κατά την επικύρωση, τα κοινοβούλια των χωρών της Βόρειας Τελωνειακής Ένωσης θα επιτύχουν την εγγύηση των δημοκρατικών τους δικαιωμάτων σε ενημέρωση, έλεγχο και συμμετοχή στη λήψη των αποφάσεων[semigr ]

ΙΙΙ. Το μέλλον της Σένγκεν

44. επιβεβαιώνει την άποψή του όσον αφορά τις προτεραιότητες της Διακυβερνητικής Διάσκεψης όπως διατυπώνονται στα προαναφερόμενα ψηφίσματα της 17ης Μαΐου 1995 και της 13ης Μαρτίου 1996, και συνηγορεί κατά συνέπεια υπέρ της κατάργησης του κανόνα της ομοφωνίας όσον αφορά τις αποφάσεις του Συμβουλίου σχετικά με την υλοποίηση της ελεύθερης κυκλοφορίας των προσώπων και την κοινοτικοποίηση της πολιτικής του ασύλου, τα εσωτερικά σύνορα, τη μετανάστευση, την καταπολέμηση του λαθρεμπορίου ναρκωτικών και της διεθνούς απάτης και του οργανωμένου εγκλήματος, τη συνεργασία των δικαστικών αρχών στον τομέα του αστικού δικαίου καθώς και τη χρήση κοινοτικών διαδικασιών και θεσμών στο πλαίσιο του τρίτου πυλώνα[semigr ]

45. επαναλαμβάνει την άποψή του ότι η ελεύθερη κυκλοφορία προσώπων αποτελεί μία από τις τέσσερις ελευθερίες οι οποίες θα πρέπει να υλοποιηθούν στο πλαίσιο της Συνθήκης ΕΚ, με νομικό έλεγχο ασκούμενο από το Δικαστήριο των Ευρωπαϊκών Κοινοτήτων και δημοκρατικό έλεγχο ασκούμενο από το Ευρωπαϊκό Κοινοβούλιο[semigr ]

46. εκφράζει τη λύπη του για το γεγονός ότι στο κείμενο του σχεδίου αναθεώρησης των Συνθηκών, το οποίο έχει υποβληθεί στο Ευρωπαϊκό Συμβούλιο του Δουβλίνου, δεν συμπεριλαμβάνονται σαφείς επιλογές όσον αφορά την κοινοτικοποίηση της πολιτικής για τη διεύλευση των εξωτερικών συνόρων, της πολιτικής στους τομείς του ασύλου, της μετανάστευσης και της θεώρησης διαβατηρίων και της πολιτικής όσον αφορά υπηκόους τρίτων χωρών[semigr ] εκφράζει την αντίθεσή του σε κάθε περαιτέρω αναβολή της υλοποίησης της ελεύθερης κυκλοφορίας προσώπων και σε κάθε διάκριση μεταξύ πολιτών της ΕΕ και υπηκόων τρίτων χωρών, οι οποίοι έχουν εγκατασταθεί νομίμως στην Ένωση, επαναλαμβάνει την πεποίθησή του ότι η ελεύθερη κυκλοφορία προσώπων πρέπει να ισχύει για όλους τους πολίτες που διαμένουν νόμιμα στην ΕΕ και δεν μπορεί σε καμία περίπτωση να περιορίζεται μόνο στους πολίτες της ΕΕ[semigr ] εκφράζει επιπλέον τη λύπη του για το γεγονός ότι - τόσο στο νέο τίτλο για την ελεύθερη κυκλοφορία προσώπων, το άσυλο και τη μετανάστευση, όσο και στα υπόλοιπα θέματα που υπάγονται στον τρίτο πυλώνα - δεν υποβάλλονται συγκεκριμένες προτάσεις ούτε για την ενίσχυση του δικαιώματος ανάληψης πρωτοβουλίας της Επιτροπής, της συμμετοχής του Ευρωπαϊκού Κοινοβουλίου στη λήψη των αποφάσεων και του δημοκρατικού και δικαστικού ελέγχου της εφαρμοζόμενης πολιτικής, ούτε για την αρμοδιότητα του Δικαστηρίου ή τη θέσπιση της λήψης αποφάσεων με πλειοψηφία στο επίπεδο του Συμβουλίου[semigr ]

47. κρίνει ότι θα μπορούσε να βελτιωθεί αισθητά ο κοινοβουλευτικός έλεγχος επί της εφαρμογής της Σένγκεν μέσω της σύστασης μιας μόνιμης ομάδας διαβούλευσης, αποτελούμενης από εκπροσώπους των αρμοδίων επιτροπών των ενεχομένων κοινοβουλίων[semigr ] εκφράζει την επιθυμία όμως συμμετάσχει στην πρωτοβουλία αυτή και το Ευρωπαϊκό Κοινοβούλιο[semigr ]

48. αποφασίζει να διεξάγει συζήτηση και να συντάσσει έκθεση σχετικά με τη λειτουργία της Σένγκεν, επ' ευκαιρία της ετήσιας έκθεσης σχετικά με την λειτουργία της ΣΕΣ[semigr ]

49. επαναλαμβάνει το αίτημά του όπως ανατεθεί στο Δικαστήριο των Ευρωπαϊκών Κοινοτήτων η ρύθμιση διαφορών στο πλαίσιο της εφαρμογής της συμφωνίας του Σένγκεν, όπως θα πρέπει άλλωστε να συμβαίνει με όλα τα θέματα που προβλέπονται στο πλαίσιο του τρίτου πυλώνα[semigr ]

50. προτείνει να υπαχθεί η γραμματεία της Σένγκεν στις υπηρεσίες της Ευρωπαϊκής Επιτροπής εν αναμονή της αναγκαίας ενσωμάτωσης της Σένγκεν στις δραστηριότητες της Ευρωπαϊκής Ένωσης[semigr ]

51. επιβεβαιώνει ότι η ελεύθερη κυκλοφορία των προσώπων στην ΕΕ υπάγεται στο άρθρο 7Α της Συνθήκης, και ζητεί από την Επιτροπή και το Συμβούλιο να αναλάβουν επειγόντως τις ενδεδειγμένες πρωτοβουλίες για την πλήρη θέση σε εφαρμογή του άρθρου 7Α χωρίς περαιτέρω καθυστερήσεις[semigr ]

52. κρίνει ότι η πιθανή ενσωμάτωση της Σένγκεν στο κοινοτικό πλαίσιο μέσω ενός πρωτοκόλλου θα πρέπει να συμβαδίζει με σημαντική πρόοδο προς την κατεύθυνση της εφαρμογής κοινοτικών διαδικασίων και εφόσον προβλέπεται, στο πλαίσιο αυτό η παραχώρηση δικαιώματος πρωτοβουλίας στην Επιτροπή, μεγαλύτερη συμμετοχή του Κοινοβουλίου στην εκπόνηση του νομοθετικού πλαισίου και στο έλεγχο της εφαρμογής, καθώς και δικαστικός έλεγχος από το Δικαστήριο των Ευρωπαϊκών Κοινοτήτων[semigr ]

53. αναθέτει στον Πρόεδρό να διαβιβάσει το παρόν ψήφισμα στην Επιτροπή, το Συμβούλιο, την Εκτελεστική Επιτροπή της Σένγκεν, καθώς και στις κυβερνήσεις και τα κοινοβούλια των κρατών μελών της Ένωσης και στις κυβερνήσεις και τα κοινοβούλια της Νορβηγίας και της Ισλανδίας.